Bekende skrywer en gesin aangevalGus Silber. Argieffoto: panmacmillan.co.za Silber (56) en sy gesin is deur die groep rowers in hul huis in Acaciastraat oorweldig, het Beeld Dinsdag berig. “Ek en my oudste dogter, Sarah-Jane (19), het omstreeks 18:30 in ons huis se oprit stilgehou. Een van die mans het op my afgestorm en sy vuurwapen op my gerig,” het Silber gesê. “Dit is ŉ baie eienaardige en vreemde gevoel as iemand ŉ vuurwapen op jou rig. Dit is eers toe ek die tweede man, wat met ‘n haelgeweer wat korter gesaag is gesien het, dat ek besef het die situasie is baie ernstig.” Die groep mans het daarna Silber se vrou, Amanda (54), en dogter, Rachael (13), in die huis oorweldig en almal vasgebind, waarna hulle die huis geplunder het. Silber het die mans gesmeek om nie sy skootrekenaar te vat met al sy werk op nie, maar sy versoek het op dowe ore geval. Die mans het ŉ duvet oor die gesin gegooi waarna hulle in Silber se voertuig gevlug het met rekenaars, iPads, selfone en ŉ kluis. – Sapa